Biointimo Aqua-Tampon Cup menstruációs kehely-Így tisztítsd víz nélkül
...De mégis hogyan tisztítsd meg a tampont, ha nincs a közelben vízcsap?
(közösségi WCk, plázák, munkahelyi tömegillemhely,stb)
Az AQUA-TAMPON szinte "kapszulaként" magában tartja a menstruációs vért, ezért az nem érintkezik a hüvelyfallal. Nagyon sokáig veszélytelenül benn maradhat a hüvelyben. További erénye, hogy nem szív fel semmit, csak "összegyűjt". Sem nem ázik át, sem nem foszlik szét.
Emiatt a kehelytampon 4-től akár 10-12 óra hosszáig is megvárhatja, míg kényelmesen, biztonságosan, nyugodt körülmények között otthon megtisztítod. Legyél akárhol, vagy csinálj bármit.
Ha ez mégsem megy, és kénytelen vagy mégis publikus helyen tampont tisztítani, semmi gond! Bár első hallásra talán nehezen hiszed, valójában kis rutinnal víz nélkül is pár gyors mozdulat az egész.
A WC előtt mindenképpen moss kezet, vagy használj fertőtlenítő gélt vagy kendőt a kezeid megtisztítására!
Kivételkor engedd le a tampont óvatosan függőlegesen a tenyeredbe. Egyszerűen gyömöszölj a tamponba egy adagnyi WC papírt. Ezzel kevésbé "vérfürdő-veszélyesen" és teljesen fel tudsz itatni róla minden vért és nedvességet.
Ha már száraz, töröld át egy tejsavas intimkendővel is a tampont -a teljes felfrissülés élményéért!
A vákuumtartó lyukak mellett közvetlenül hajtsd be a tampont két ujjal, majd körömmel nyomd be a széthúzott szilikon lyukakba a törlőkendő sarkát mind két oldalon. Tökéletesen tiszta lesz ott is!
A visszahelyezés után egy intim kendővel még magadat is felfrissítheted. Érdemes a tampon felhelyezése után a hüvelybemenetet egy intimkendővel mélyen körben még egyszer áttörölni, hogy a hüvelyfalon ne maradjon semmilyen vérmaradvány, ami esetleg később a fehérneműn landolhat. Ekkor tökéletes felfrissülés és tiszta száraz érzés garantált a legkeményebb napokon is!
A WC papírral ellentétben a tisztítókendőt inkább a szemetesbe dobd, mert WC lefolyóban könnyen dugulást okozhat!